REGLEMETĂRI PRIVIND PUBLICITATEA OUTDOOR, STRADALĂ ŞI PRIN POŞTA ELECTRONICĂ ÎN SUA, GERMANIA ŞI FRANŢA

CONSIDERAŢII GENERALE

Publicitatea se ocupă cu promovarea bunurilor, serviciilor, companiilor şi ideilor, de cele mai multe ori prin mesaje plătite. Scopul direct ale acestor mesaje este stimularea dorinţelor clienţilor potenţiali şi formarea asocierilor pozitive în legătură cu produsul sau compania promovată
.

Vânzătorii văd reclama ca pe o parte constituentă a strategiei generice de promovare a produselor. Alte componente ale promovării sunt: relaţiile publice, vânzările personale şi promovarea de vânzări.

Publicitatea  poate fi definită ca forma plătită, de către un sponsor bine precizat, de prezentare şi promovare impersonală a ideilor, bunurilor sau serviciilor prin mijloace de informare în masă (ziare, reviste, programe de radio, de televiziune, afişaj şi Internet). 
Multe organizaţii folosesc publicitatea pentru a transmite unui anumit public mesaje referitoare la ele însele, la produsele şi serviciile lor sau la modul lor de comportament, cu scopul de a determina un răspuns din partea acestuia. Răspunsul poate fi de natură perceptuală: de exemplu, consumatorul îşi formează anumite păreri în legătură cu un produs sau o marcă, ori acestea pot fi schimbate de către reclamă, sau de natură comportamentală: de exemplu, consumatorul cumpără produsul sau sporeşte cantitatea cumparată. La publicitate nu apelează numai firme, ci şi organizaţii cu scop nelucrativ şi instituţii sociale, cum ar fi fundaţiile şi organizaţiile religioase, care îşi promovează cauza în rândul unui public divers. Publicitatea este o bună metodă de a informa şi a convinge, cu scopul de a crea preferinţe pentru un anumit produs sau de a-i motiva pe consumatori să consume un anumit produs.

În prezent, există la nivel internaţional o preocupare constantă referitoare la protejarea societăţii împotriva efectelor publicităţii asupra calităţii vieţii, precum:

· poluarea spaţiului public cu reclame stradale - în multe state aceste reclame sunt strict controlate, pentru a evita haosul estetic;
· accesul abuziv la spaţiul mental individual - în anumite state (ex: SUA) se discută taxarea publicităţii, pentru ca în acest fel publicul să fie oarecum compensat pentru această invazie mentală;
· contracararea intereselor televiziunilor comerciale care ajung să controleze conţinutul programelor de radio şi televiziune şi mesajul transmis telespectatorilor acestora.
Termenul de outdoor advertising se referă la orice metodă prin care sunt afişate mesaje publicitare care au ca obiectiv (target) persoane aflate în afara locuinţei lor. 

Pentru că, iniţial, mesajele publicitare erau expuse exclusiv pe panouri exterioare (în aer liber), acest mediu de comunicare s-a numit outdoor media. În limba română termenul cel mai des folosit este acela de panouri publicitare. La fel ca mulţi alţi termeni utilizaţi în publicitate, agenţiile au preluat termenul exact în forma sa originală: outdoor.

În cele mai multe cazuri, companiile care doresc promovarea numelui sau a unui produs apelează la o agenţie de publicitate (advertising agency). Aceasta gestionează întreaga campanie de publicitate (advertising campaign) în cadrul careia poate include şi panourile publicitare, publicitatea stradală sau pe cea prin poşta electronică. 

Afişarea mesajului pe o structură stabilă de tip unipol conferă mesajului atribute suplimentare: forţă, seriozitate, durabilitate (comparativ cu panourile simple de tablă sau chiar cu bannerele gigant afişate pe clădiri, care în anumite cazuri, riscă să asocieze un brand cu senzaţia de provizorat).
În outdoor advertising, chiar dacă vorbim de mesaje agresive, succesul este strâns legat de dezvoltarea pe piaţă, de formarea unui comportament al consumatorilor.

În România, deşi nu există o lege specială privind publicitatea outdoor, amplasarea panourilor publicitare, semnelor de publicitate şi publicitatea stradală sunt reglementate de Legea nr. 50 /1991, modificată prin Legea nr.453/2001 privind autorizarea executării lucrărilor de construcţii şi unele măsuri pentru realizarea locuinţelor.
Astfel, art.3 din legea sus-menţionată arată că:  autorizaţia de construire este emisă  pentru: 
(…) d) împrejmuiri şi mobilier urban, amenajări de spaţii verzi, parcuri, pieţe şi alte lucrări de amenajare a spaţiilor publice.
 În conformitate cu această lege, orice firmă din domeniu are nevoie de o autorizaţie de construcţie, din partea autorităţilor locale, pentru introducerea de publicitate. 
Licenţa se eliberează pe baza cererii venite din partea proprietarului sau de la proprietarul drepturilor de construcţie, în conformitate cu autorizaţiile necesare şi planificarea urbană. 
În ceea ce priveşte publicitatea prin poşta electronică, Directiva   nr.58/2002 privind prelucrarea datelor personale şi protejarea confidenţialităţii în sectorul comunicatiilor publice, la nivel european, a introdus principiul e-mail marketingului bazat pe consimţământ care, în contextul reglementării drepturilor privind viaţa privată şi confidenţialitatea datelor cu caracter personal, are rolul de a asigura o protecţie sporită persoanelor fizice faţă de ceea ce este considerată a fi una dintre cele mai semnificative probleme cu care se confrunta Internetul – comunicările comerciale nesolicitate, denumite şi „spam”
.

Astfel, au fost excluse din sfera legalităţii comunicările electronice ale căror destinatari nu şi-au exprimat anterior consimţământul pentru primirea acestora.
În cele ce urmează, vom prezenta unele aspecte privind modalităţile de reglementare a pieţei de publicitate în SUA, precum şi în Germania şi Franţa.
SUA  

 Industria de publicitate outdoor îşi datorează profitul, în bună măsură, Legii privind înfrumuseţarea spaţiilor din apropierea autostrăzilor din anul 1965 (Highway Beautification Act)
, care reglementează amplasarea panourilor publicitare pe autostrăzile din SUA, în zonele industriale, precum şi în spaţiile libere.

În prezent, limitarea amplasării panourilor publicitare (billboards) a creat probleme pentru firmele nou-intrate pe piaţa de publicitate. 
Pe de altă parte, unele state au interzis panotajul comercial în totalitate, în scopul protejării mediului înconjurător (ex: Vermont – a interzis amplasarea tuturor panourilor publicitare în 1970; Hawaii – a interzis panourile publicitare în 1970; Maine – a eliminat toate panourile publicitare  la sfârşitul anilor 70 şi începutul anilor 80; Alaska – în anul 1998 a fost organizat un referendum prin care a fost interzisă amplasarea panourilor publicitare).
   Un alt exemplu în acest sens este statul California, care a reglementat amplasarea panourilor publicitare prin Legea privind publicitatea outdoor din anul 2005
.
  Publicitatea stradală şi outdoor are un rol important în cadrul economiei statului Florida. Amplasarea panourilor publicitare pe drumurile publice şi de-a lungul autostrăzilor este reglementată de către Departamentul de transport (FDOT)
.
 Există, de asemenea, reguli privind întreţinerea acestor panouri, care sunt elaborate de guvernul local, precum şi pentru acordarea licenţelor pentru astfel de construcţii
.
      Astfel, reglementările federale, cât şi cele locale joacă un rol important în configurarea industriei de publicitate stradale şi outdoor. În viitor, se are în vedere reglementarea amplasării de panouri digitale (digital billboards), datorită pericolului legat de luminozitatea acestora, care poate distrage atenţia şoferilor. În plus, mai multe state din SUA au impus taxe pe încasările brute din publicitatea outdoor.


În ceea ce priveşte publicitatea prin poşta electronică (e-mail sau online) este demn de remarcat că, potrivit "Internet Advertising Revenue Report", realizat de Interactive Advertising Bureau (IAB) şi Pricewaterhouse Coopers LLP, nivelul veniturilor din publicitatea online în Statele Unite a crescut cu 10,6% în anul 2008, până la valoarea de 23,4 miliarde de dolari, în contextul în care economia americană trece printr-o perioadă dificilă. În anul 2007, veniturile din publicitatea pe Internet au totalizat 21,2 miliarde de euro, rezultatul fiind considerat un record la acea dată
.

La nivel federal, există Legea împotriva asaltului de mesaje comerciale nesolicitate (CAN-SPAM Act din 2003, intrată în vigoare la 16 decembrie 2003). Această lege a fost prima încercare, la nivel federal, de reglementare a trimiterii de e-mailuri comerciale, urmată de reglementări la nivelul statelor. 
         Comisia Federală de Comerţ (FTC) este responsabilă pentru aplicarea acestei legii
. 


	       GERMANIA

       În Germania, piaţa de publicitate este reglementată prin reguli statutare şi coduri de auto-reglementare
. 
       Aceste coduri acoperă, în principal, aspectele publicităţii legate de bunul gust şi decenţă, având drept scop protecţia consumatorilor, în special a copiilor, cu privire la consumul de alcool şi violenţă, şi sunt elaborate de către Autoritatea germană de publicitate (Deutscher Werberat)
. 
       Alte aspecte, cum ar fi publicitatea înşelătoare, promoţiile legate de vânzari, premii şi concursuri, practicile comerciale neloiale, preţul de etichetare, sunt reglementate prin legi speciale la nivel land-urilor. 

      Un rol important în reglementarea publicităţii îl au, de asemenea, autorităţile locale, care trebuie să fie de acord cu introducerea de elemente publicitare, precum şi cu amplasarea de panouri publicitare în anumite comunităţi.
       Cea mai importantă lege privind publicitatea este Legea împotriva concurenţei neloiale (Gesetz gegen den unlauteren Wettbewerb, UWG) care face parte din Codul civil german. Conform acestei legi, firmele de publicitate,  asociaţiile comerciale, camerele de comerţ şi asociaţiile de consum trebuie să respecte regulile de concurenţă loială. 
         Această lege se aplică tuturor formelor de publicitate, fără nici o diferenţă. Legea conţine principiile generale în conformitate cu care publicitatea înşelătoare (art.3 UWG) şi orice acţiune ofensatoare adusă moralei publice (art. 1 UWG) sunt ilegale şi pot fi supuse unor acţiuni în justiţie de încetare şi / sau de solicitare de daune. 

        Una dintre cele mai importante instituţii, care are în mod oficial dreptul de a iniţia acţiuni în justiţie împotriva acelora care încalcă legislaţia cu privire la concurenţa neloială este Centrul de protecţie împotriva concurenţei neloiale 
 (Wettbewerbszentrale).
        Referitor la publicitatea prin poşta electronică, jurisprudenţa a relevat că publicitatea prin e-mail nu interferează cu operaţiunile comerciale, spre deosebire de fax şi telefon, aceasta deoarece mesajele nesolicitate pot fi şterse  rapid şi fără probleme. Prin urmare, se consideră că nu există nici o interferenţă cu operaţiunile comerciale, în conformitate cu art. 823 din Codul civil german.
       De asemenea, nu există reglementări specifice aplicabile publicităţii pe Internet sau prin telefoanele mobile. Pentru acest tip de publicitate sunt aplicabile regulile privind protecţia consumatorilor.
       Totuşi, prevederile legii împotriva concurenţei neloiale sunt aplicabile şi în cazul mesajelor electronice nesolicitate, în ceea ce priveşte activitatea comercială.
      Astfel, în art.7
 intitulat ,,nepotrivita hărţuire (comercială)” se arată că:

     (1) Un act de afaceri prin care un comerciant este, în mod nejustificat, hărţuit de piaţă, este inadmisibil. Acest lucru se aplică în special pentru publicitatea nesolicitată. 
       (2) Un act necuvenit de hărţuire prin mesaje electronice îl constituie: 
1. 1. publicitatea la distanţă, prin mijloace de comunicare comercială, către un consummator, fără acordul acestuia; 
2. 2. publicitatea prin telefon, fără consimţământul consumatorului sau împotriva altor participanţii de pe piaţă, fără consimţământul lor; 
3. 3. publicitatea  prin apelare automată, utilizând o maşină, un aparat fax sau poştă electronică fără consimţământul expres al destinatarului; 
4. 4. publicitatea cu un mesaj în care identitatea expeditorului este acoperită sau fără o adresă validă, pentru care beneficiarul să poată facă o cerere pentru a opri astfel de mesaje. 
      (3) Prin derogare de la alin 2, este interzisă utilizarea poştei electronice atunci când:

      1. 1. un comerciant primeşte refuzul unui client de a i se oferi vânzarea de bunuri sau de servicii prin poştă electronică; 
     2. 2. un comerciant are adresă de marketing direct pentru propriile produse sau servicii similare. (…)
       FRANŢA
       Reglementarea publicităţii realizate prin afişaj stradal, panouri publicitare, semne şi indicatoare vizibile pe drumurile deschise pentru circulaţia publică este realizată prin:  
   - art. L. 581-1 şi  R. 581-1 şi următoarele din Codul Mediului înconjurător;

   - art. R. 418-2 şi următoarele din Codul rutier francez
 (Cartea a IV-a: utilizarea liniilor de cale ferată. Titlul I: Dispoziţii generale, capitolul VIII: publicitate, semne şi indicatoare).
       Astfel, art. R418-2 din Codul rutier arată că:
      În interesul siguranţei rutiere pe drumurile deschise circulaţiei publice şi pe lângă acestea, sunt interzise, în cazul în care sunt vizibile, panourile publicitare, semnele de publicitate şi indicatoarele: 
     1) care reproduc indicaţia unei localităţi, completate de o săgeată, sau printr-o distanţă în kilometri; 
     2) care reproduc un indicator rutier de reglementare.

 
     II. În aceleaşi condiţii, sunt interzise şi semnele de publicitate şi panourile care au forma, culorile, textele, simbolurile şi dimensiunile care pot fi confundate cu semnele de reglementare.
 
     III. Este interzisă publicitatea prin care se proiectează semne şi dispozitivele cu forme: 

     1) triunghiulare cu lumină albă sau galbenă; 
    2 ) circulare de culoare roşie, albastră sau albă; 
   3) octogonale cu fond roşu; 
   4) pătrate cu alb sau galben, în care sunt introduse semne pe margine.

12http://www.legifrance.gouv.fr/affichSarde.do?reprise=true&page=1&idSarde=SARDOBJT000007113697&ordre=null&nature=null&g=ls
13http://www.legifrance.gouv.fr/affichSarde.do?reprise=true&page=1&idSarde=SARDOBJT000007113697&ordre=null&nature=null&g=ls
         IV. Aceste prevederi se aplică la orice dispozitiv, design, inscripţie sau  marcaj, indiferent de natura informaţiilor pe care le conţine, în scop comercial sau nu.

         Reglementările anti-spam (e-mailurile comerciale nesolicitate), ce implementează Directiva nr.58/2002 privind prelucrarea datelor personale şi protejarea confidentialitatii în sectorul comunicaţiilor publice, sunt cuprinse în articolul L.33-4-1 din Codul de poştă şi telecomunicaţii, care a fost modificat în acest sens, şi anume
: 

         Este interzisă publicitatea prin e-mail-uri folosind, în orice formă, datele unei persoane fizice sau juridice care nu sunt incluse în registrul de societăţi, fără a avea acordul de a primi astfel de e-mail-uri.
14 http://www.euro.cauce.org/en/countries/index.html#eu

